Hallituksen ihmiskaupan vastaisen toimintasuunnitelman ohjausryhmä

Asettaminen	
	Työministeriö on hallituksen 25.8.2005 hyväksymän ihmiskaupan vastaisen toimintasuunnitelman mukaisesti tänään tekemällään päätöksellä asettanut työryhmän, jonka tehtävänä on seurata ja ohjata toimintasuunnitelman toteutumista.	

Toimikausi	
	17.2.2006 - 31.12.2006  	

Tausta	
	-	

Tavoitteet	
	-	

Tehtävä	
	Työryhmän tehtävänä on seurata ja ohjata hallituksen ihmiskaupan vastaisen toimintasuunnitelman toteutumista. Tämän ohjausryhmän tulee myös arvioida toimintasuunnitelmassa esitettyjen toimenpiteiden onnistuneisuus ja laatia toimintasuunnitelmasta saatujen tietojen ja kokemusten pohjalta tarkennettu ihmiskaupan vastainen toimintaohjelma vuoden 2006 loppuun mennessä.  Ohjausryhmän tulee koordinoida ihmiskaupan vastaisen toiminnan eri osa-alueiden kehittämistä:
-ihmiskaupan uhrien tunnistaminen
-ihmiskaupan ehkäiseminen
-ihmiskaupan uhrien auttaminen mukaan luettuna harkinta-aika ja oleskelulupa, erityiset toimet lapsiuhrien auttamiseksi sekä mahdollisuus turvalliseen paluuseen
-ihmiskauppaan syyllistyneiden vastuuseen asettaminen
-tiedon ja tietoisuuden lisääminen mukaan luettuna toimet kansallisen raportoijan nimeämiseksi

Ohjausryhmän tulee erityisesti huomioida ihmisoikeusperustainen ja uhrikeskeinen lähestymistapa, sukupuoli- ja lapsinäkökulma sekä moniammatillinen ja yhteistyötä painottava ote. Ohjausryhmän tulee kiinnittää huomiota myös kansainvälisten yhteyksien merkitykseen ja työhyväksikäytön huomiointiin eri vaiheissa ja toimenpiteissä.

Toimeksiantonsa puitteissa ohjausryhmän tulee työskentelynsä aikana:
-huolehtia ihmiskauppaa koskevan lainsäädäntötyön sekä valmisteltavien toimenpiteiden koordinaatiosta ja käsitellä näihin liittyviä hankkeita ja ehdotuksia
-koordinoida ministeriöiden esityksiä ihmiskaupan vastaisen toiminnan sisällyttämisestä valtion talousarvioon vuodesta 2007 lähtien
-tarkastella ihmiskaupan vastaisia toimia yhdessä muiden rinnakkaisten prosessien kanssa (mahdollisesti mm. järjestäytyneen rikollisuuden vastaiset toimet, seksuaalipalvelujen ostamisen kriminalisointi ja todistajainsuojelun kehittäminen)
-seurata ihmiskauppaa ja ihmiskaupan vastaista toimintaa koskevaa EU:n ja kansainvälistä kehitystä

Organisointi	
		Puheenjohtaja Mervi Virtanen, johtaja, työministeriö 	
	suppea kokoonpano	
		Jäsenet:	
		Veikko Pyykkönen, erikoissuunnittelija, työministeriö 	
		Henkilökohtainen varajäsen Pia Salmela, suunnittelija, työministeriö 	
		Janina Hasenson, lainsäädäntösihteeri, ulkoasiainministeriö 	
		Henkilökohtainen varajäsen Tuuli Tuunanen, projektiavustaja, ulkoasiainministeriö 	
		Anne Hujala, ylitarkastaja, sosiaali- ja terveysministeriö 	
		Janne Kanerva, lainsäädäntöneuvos, oikeusministeriö 	
		Maria Biskop, ylitarkastaja, opetusministeriö 	
		Tuomo Kurri, neuvotteleva virkamies, sisäasiainministeriö 	
		Berit Kiuru, tulosalueen johtaja, Ulkomaalaisvirasto 	
		Ilkka Herranen, majuri, Rajavartiolaitoksen esikunta 	
		Tero Kurenmaa, apulaispäällikkö, keskusrikospoliisi 	
		Jaana Kauppinen, toiminnanjohtaja, Pro-tukipiste 	
		Sihteeri Tero Mikkola, erikoissuunnittelija, työministeriö 	
	laaja kokoonpano	
		Jäsenet:	
		Kalle Räisänen, lakimies, Suomen Ammattiliittojen Keskusjärjestö SAK ry 	
		Taina Martiskainen, suunnittelija, Lastensuojelun keskusliitto 	
		Petra Kjällman, toiminnanjohtaja, Rikosuhripäivystys 	
		Anna Kontula, varapuheenjohtaja, Seksialan liitto SALLI 	
		Maiju Kouki, johtaja, Joutsenon vastaanottokeskus 	
		Riitta Lukkaroinen, johtaja, Oulun vastaanottokeskus 	
		Pirjo Poikonen, erityisasiantuntija, Suomen Kuntaliitto 	
		Anu Riila, maahanmuuttotyön koordinaattori, Helsingin kaupunki 	
		Marja Kantanen, työalasihteeri, Kirkkohallitus 	
		Kevät Nousiainen, OTT, Helsingin yliopisto, Oikeuden yleistieteiden laitos 	
		
	Ohjausryhmä asetetaan noin kahden vuoden määräajaksi, joka päättyy 31.12.2007. Työministeriö toimii ohjausryhmän puheenjohtajana ja sisäasiainministeriö varapuheenjohtajana.  Puheenjohtaja vastaa toimintasuunnitelman koordinoinnista ja jokainen vastuuministeriö omaan hallinnonalaansa kuuluvien toimenpiteiden seurannasta ja toteutuksesta. Määräajan jälkeen sisäasiainministeriö asettaa toimintasuunnitelman mukaisesti työryhmän ohjaamaan ja seuraamaan ihmiskaupan vastaisen työn koordinointia ja kehittämistä jatkossa.
Ohjausryhmä asetetaan kahdessa kokoonpanossa. Suppeaan kokoonpanoon kuuluvat lähinnä ministeriöiden ja keskeisten hallinnonalojen edustajat. Laajaan kokoonpanoon kuuluu lisäksi kuntien ja kolmannen sektorin edustajia sekä eri alojen asiantuntijoita. 
Tämän ohella ohjausryhmän tulee kuulla muita tutkijoita ja asiantuntijoita sekä muita keskeisinä pitämiään tahoja.
Ohjausryhmä jättää hallituksen ihmiskaupan vastaisen toimintasuunnitelman mukaisesti jo 31.12.2006 mennessä valtioneuvostolle tarkennetun ihmiskaupan vastaisen toimintaohjelman ja asettaa sen yhteydessä tarkemmat tavoitteensa toiselle toimintavuodelleen.

Kustannukset ja rahoitus	

	Työministeri	Tarja Filatov	

	Neuvotteleva virkamies	Meri-Sisko Eskola	

LIITTEET	
	-	

JAKELU	
	-	

TIEDOKSI	
	kirjeessä mainitut